**Ministru kabineta noteikumu projekta „Grozījumi Ministru kabineta 2012. gada 18. decembra noteikumos Nr. 940 „Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Sugu un biotopu aizsardzības likuma 4. panta 4. un 20.punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012. gada 18. decembra noteikumi Nr. 940 „Noteikumi par mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu” (turpmāk – noteikumi) nosaka mikroliegumu izveidošanas un apsaimniekošanas kārtību, to aizsardzību, kā arī mikroliegumu un to buferzonu noteikšanu.  Dabas aizsardzības pārvalde, Valsts meža dienests un Zemkopības ministrija ir atbildīgi par mikrolieguma izveidošanu atbilstoši savai kompetencei. Savukārt noteikumu 23.punktā ir ietverti nosacījumi, kas noteiktās vietās aizliedz veidot mikroliegumus, tostarp pašvaldību teritorijas attīstības plānošanas dokumentos norādītajās esošās apbūves teritorijās ar izbūvētu infrastruktūru. Noteikumu projektā paredzēts precizēt šo normu (noteikumu projekta 1. punkts), jo Latvijas Pašvaldību savienība un Latvijas Lauksaimnieku sadarbības padome pauž satraukumu par esošo situāciju. Apbūves teritorijās noteikto mikroliegumu dēļ nekustamie īpašumi zaudē savu vērtību un vairs nav izmantojami atbilstoši pašvaldības teritorijas plānojumam.  Lauksaimnieku organizācijas sadarbības padome ir arī informējusi, ka vairāki tās biedri aicina grozīt minēto normu, jo tās spēkā esošā redakcija nepamatoti aizskar to lauksaimnieku tiesības, kuru īpašumā ir pašvaldības teritorijas plānojumos apbūvei paredzētās zemes bez izbūvētas infrastruktūras, un mikrolieguma noteikšana šādā zemē daudzos gadījumos nozīmētu to, ka nav iespējams paplašināt saimniecības, piemēram, fermu, graudu kalšu un citu ražošanas ēku būvniecība, vai radītu ievērojamus apgrūtinājumus, par to neparedzot atbilstošu kompensāciju.  Neskaidrības rada arī tas, ka nevienā normatīvā aktā nav dots skaidrojums, ko nozīmē apbūves teritorija ar izbūvētu infrastruktūru. Tādējādi to ir iespējams interpretēt tā, ka tiek ierosināta tiesvedība, kurā ir iesaistīts Valsts meža dienests, kas saskaņā ar Sugu un biotopu aizsardzības likuma 6. panta otro daļu nosaka mikroliegumus meža zemē, izņemot likumos noteiktajos dabas rezervātos un nacionālajos parkos.  Bieži vien Valsts meža dienests saņem iesniegumus ar priekšlikumu izveidot mikroliegumu teritorijās, kas pašvaldību teritorijas attīstības plānošanas dokumentos norādītas kā apbūves teritorijas. Ievērojot noteikumu 17.punktu, Valsts meža dienests pirms lēmuma pieņemšanas izvērtē pašvaldības un zemes īpašnieka vai tiesiskā valdītāja viedokli un sabiedrībai nozīmīgas sociālās vai ekonomiskās intereses. Tomēr neatkarīgi no pieņemtā lēmuma par mikrolieguma izveidošanu vai priekšlikuma noraidīšanu lēmums tiek apstrīdēts tiesā.  Piemēram, ar Valsts meža dienesta Rīgas reģionālās virsmežniecības 2016.gada 8.februāra lēmumu Nr.VM5.7-4/96 “Lēmums par mikrolieguma veidošanu” tika izveidots mikroliegums īpaši aizsargājama biotopa – mežaino piejūras kāpu – aizsardzībai Garkalnes novada Berģu ciemā 5,69 ha platībā. Zemes vienība, kurā izveidots mikroliegums, atbilst Garkalnes novada teritorijas plānojumam 2013.–2024.gadam un ietilpst savrupmāju apbūves teritorijā, kurā pie nekustamajiem īpašumiem ir izbūvēta iela. Lēmums par mikrolieguma izveidošanu tika apstrīdēts Valsts meža dienesta ģenerāldirektoram, un viņš šo lēmumu atcēla, jo tika secināts, ka mikroliegums ir izveidots apbūves teritorijā ar izbūvētu infrastruktūru. Savukārt mikrolieguma veidošanas ierosinātāji Valsts meža dienesta ģenerāldirektora lēmumu ir apstrīdējuši tiesā.  Latvijas Pašvaldība savienība norāda, ka šādi precedenti rada bažas, ka, īstenojot projektu, kurā notiek Eiropas Savienības nozīmes biotopu apsekošana jeb “dabas skaitīšana”, var tikt atklāti jauni īpaši aizsargājami biotopi un izveidoti mikroliegumi teritorijās ar spēkā esošu vai uzsāktu detālplānojumu. Tādējādi nekustamie īpašumi vairs nebūs izmantojami atbilstoši pašvaldības teritorijas plānojumam, radīs ievērojamus zaudējumus to īpašniekiem, kavēs pašvaldību attīstību, kā arī graus tiesiskās paļāvības principu.  Latvijas Lauksaimniecības organizāciju sadarbības padome uzsver arī to, ka mikroliegumus nevar veidot vietās, par kurām jau izsniegti koku ciršanas apliecinājumi. Tādēļ noteikumu projektā (noteikumu projekta 2.punkts) paredzēts, ka mikroliegumus neveido teritorijās, kurās personai atļauta darbība ar administratīvo aktu, bet tas ir pretrunā ar mikrolieguma aizsardzības un apsaimniekošanas prasībām. Norma ir vispārināta, to attiecinot arī uz izsniegtām būvatļaujām, derīgo izrakteņu ieguves atļaujām, koku ciršanas apliecinājumiem un citām darbībām. |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Noteikumu projekts ir sagatavots, ievērojot Latvijas Pašvaldību savienības, Saeimas komisiju un Latvijas Lauksaimnieku organizāciju sadarbības padomes priekšlikumus. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un**  **administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zemes īpašnieki un vietējās pašvaldības |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Zemkopības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedriskā apspriešana |
| 2. | Sabiedrības līdzdalība projekta izstrādē | Informācija par noteikumu projektu tika ievietota Zemkopības ministrijas tīmekļa vietnē [www.zm.gov.lv](http://www.zm.gov.lv) no 14.02.2018. līdz 27.02.2018. |
| 3. | Sabiedrības līdzdalības rezultāti | Par tīmekļa vietnē www.zm.gov.lv ievietoto noteikumu projektu saņemti trīs iesniegumi no nevalstiskām organizācijām un 32 komentāri tīmekļa vietnē. Lauksaimnieku organizāciju sadarbības padome atbalsta ierosinātos grozījumus noteikumos, lai gan noteikumu projekta redakcija nenovērš visus riska faktorus īpašniekiem, tomēr tie uzlabos situāciju.  Meža īpašnieku biedrība norādīja, ka pilnībā atbalsta noteikumu projektā paredzētos grozījumus, jo īpaši iekļauto normu, kas paredz neveidot mikroliegumus vietās, par kurām Valsts meža dienests jau ir izsniedzis meža īpašniekam pozitīvu administratīvo aktu, kas ļauj iegūt koksni. Šāda kārtība būtu daudz taisnīgāka attiecībā pret tiem zemes īpašniekiem, kas, pamatojoties uz kompetentas iestādes izsniegtu atļauju, plāno sava īpašuma apsaimniekošanu.  Meža īpašnieku biedrība arī rosina papildināt noteikumu projektu ar nosacījumu, ka mikroliegumus neveido bez rakstiskas vienošanās ar zemes īpašnieku vai tiesisko valdītāju. Pašreizējā situācija, kad bez īpašnieka saskaņojuma īpašumā jebkurā brīdī var tikt pilnībā aprobežota mežsaimnieciskā darbība, ir vairāk nekā nepieļaujama un nav raksturīga tiesiskā valstī.  Savukārt no biedrības “Vides aizsardzības klubs” ir saņemts atzinums, kurā tā lūdz apturēt noteikumu projekta virzību un saglabāt noteikumus to pašreizējā redakcijā, kā arī rosina aktualizēt jautājumu par Sugu un biotopu aizsardzības likuma 10.panta otrajā daļā paredzēto kompensāciju lielumu un samērīgumu katrā konkrētajā gadījumā.  Tīmekļa vietnē ir saņemti komentāri gan no privātpersonām, gan uzņēmumiem, gan nevalstiskām organizācijām. Pārsvarā tie atbalsta noteikumu projektu, vienīgi divi viedokļa sniedzēji nepiekrīt piedāvātajiem noteikumu grozījumiem, norādot uz dabas vērtību saglabāšanas nepieciešamību.  Pozitīvi komentāri par noteikumu projektu saņemti arī no Latvijas Kūdras asociācijas un biedrības “Vidzemes augstienes meži” pārstāvjiem. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts meža dienests |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar noteikumu projekta izpildi nav nepieciešams veidot jaunas, ne arī likvidēt vai reorganizēt esošas institūcijas.  Noteikumu projekta izpilde neietekmēs institūcijām pieejamos cilvēkresursus. |
| 3. | Cita informācija | Nav. |

Zemkopības ministrs Jānis Dūklavs

Zemkopības ministrijas valsts sekretāre Dace Lucaua

Āboliņa 67027285

[lasma.abolina@zm.gov.lv](mailto:lasma.abolina@zm.gov.lv)